钦定古今图书集成/理学汇编/学行典/第237卷 > 张千载
## 钦定古今图书集成/理学汇编/学行典/第237卷 > 张千载

按《辍耕录》：张毅父千载，庐陵人，而宋丞相文友也。文
贵显时，屡以官辟不就。江南既内属，文自广还，过吉
州城下。载来见曰：“今日丞相赴北，某当偕行。”既至，燕
寓于文囚所侧近，日以美馔馈。凡三载，始终如一。且
潜制一椟，文受刑日，即以藏其首，复访求文之室，欧
阳氏于俘掳中，俾出焚其尸。载收拾骸骨，袭以重囊，
与先所函椟，南归，付文家葬之。